recursal/SuperWikiNEXT-32B huggingface dataset:
*Վիքիպեդիայում կան հոդվածներ Մադաթյան ազգանունով այլ մարդկանց մասին:*

**Աշոտ Մադաթյան** (սեպտեմբերի 8, 1884(1884-09-08), Թեհրան, Իրան - ապրիլի 22, 1965(1965-04-22), Ստամբուլ, Թուրքիա), հայ դերասան, ռեժիսոր, թարգմանիչ։

Կենսագրություն
--------------

1902 թվականից խաղացել է Մարտիրոս Մնանկյանի թատերախմբում և Ր. Րըտվանի թուրքական խմբում։ 1908 թվականի երիտթուրքական հեղաշրջումից հետո կազմակերպել է «Ազատ թատրոնը» (Ենովք Շահենի հետ)։ 1910-ական թվականներին մասնակցել է Հովհաննես Զարիֆյանի, Վահրամ Փափազյանի, Ֆելեկյան քույրերի ներկայացումներին, 1919-1923 թվականներին եղել է Կ. Պոլսի հայ դրամատիկական թատերախմբի կազմակերպիչներից և ռեժիսորներից, ապա աշխատել քաղաքապետարանի թատրոնում, ունեցել սեփական ստուդիա։ Խաղացել է ավելի քան 50 դեր, բեմադրել շուրջ 300 պիես։

Թուրքերեն է թարգմանել Սունդուկյանի «Պեպոն» (բեմադրել է 1934 թվականին), Շանթի «Հին աստվածները» և այլն, հայերեն՝ Ա․ Դյումա-որդու «Կամելիազարդ տիկինը»։

Ֆիլմագրություն
--------------

### Ռեժիսոր

| Տարեթիվ | Ֆիլմ |
| --- | --- |
| 1930 | Ուշադրությո՛ւն |

### Սցենարիստ

| Տարեթիվ | Ֆիլմ |
| --- | --- |
| 1930 | Ուշադրությո՛ւն |

Ծանոթագրություններ
------------------

1. ↑  «Ով ով է։ Հայեր» հանրագիտարան, հատոր երկրորդ, Հայկական հանրագիտարան հրատ. Երևան, 2007, էջ 9։

Արտաքին հղումներ
----------------

* Աշոտ Մադաթյանի մասին kino-teatr.ru կայքում
* Աշոտ Մադաթյան(չաշխատող հղում)

|  |  |  |
| --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Հայազգ |

 |
Տե՛ս նաև՝ Ալեքսանդր Նևսկու մատուռ (այլ կիրառումներ)

**Ալեքսանդր-Նևսկու մատուռը Տալլինում**, սուրբ մեծ իշխան Ալեքսանդր Նևսկու անունը կրող քարե մատուռ, օծվել է 1888 թվականի նոյեմբերի 14-ին Պայծառակերպության տաճարի վանահոր, երեց Սիմեոն Պոպովի և հոգևորականության կողմից։

Մատուռը կառուցվել է ռուսական շուկայի տարածքում (ներկայումս Վիրու հրապարակ), խիստ բյուզանդական ոճով կլորացված ոսկեզօծ գնդաձև գմբեթով և խաչով, որը երեսպատված է դոլոմիտով, շրջափակված է չուգունե ճաղերով։ Նրա արևելյան պատին կար Նիկոլայ Հրաշագործի սրբապատկերը։ Աչքի է ընկել նրբագեղությամբ և իրենից ներկայացրել է օրինակելի ճարտարապետական ստեղծագործություն։ Նախագիծը կազմել է Նիման ճարտարապետը, նա էլ անվարձահատույց ղեկավարել է շինարարական աշխատանքները։

Մատուռի ներսում քանդակագործ Կոտիևսկին ստեղծվել է մեծ մարմարե սկահակ ջրի ծորակով, որը նախատեսված է եղել ջրօրհնեք կատարելու համար։ Այն միացած է եղել ստորգետնյա ջրատար խողովակներով չորս արտաքին սկահակներով, որոնք նույնպես ծորակներ են ունեցել, նախատեսված սուրբ ջրից օգտվելու համար։ Այս մատուռի կառուցման գլխավոր նպատակը եղել է այն ժամանակներում քաղաքի գլխավոր արարողության` ուղղափառ եկեղեցու կողմից նախատեսված օրերին ջրօրհնեք կատարելուն։

Կառուցվել է ինքնակամ նվիրաբերություններով, որի գումարը հասնում էր մինչև 11000 ռուբլի։

Մատուռը կցագրվել է Տալլինի Նիկոլսկի եկեղեցուն։ Քանդվել է 1922 թվականին «տրամվայների երթևեկությանը խանգարելու» պատրվակով։

Ծանոթագրություններ
------------------

1. ↑  Историко-статистическое описание церквей и приходов Рижской епархии. Выпуск 2, часть 3, стр. 419. Рига, 1898 год. (ռուս.)
2. ↑  АРХИ-ОКО. Город сквозь года… Прогулка № 1. Archived 2015-07-21 at the Wayback Machine.(ռուս.)
**Միխլյաևի տուն** (թաթ.՝ Михляев йорты), Կազանի ամենահին քարե շենքերից մեկն է։ Սահմանակից է Պետրոպավլովսկի տաճարին։ Անվանվել է սեփականատիրոջ` առևտրական Իվան Աֆանասևիչ Միխլյաևի (Միկլյաև) պատվին։ Գտնվում է Կազանի Մուսա Ջալիլի 19 հասցեում (բակում)։

Պատմություն
-----------

17-րդ դարի վերջում 18-րդ դարի կեսերին առևտրական Միխլյաևի (Միկլյաև) պալատները Կազանի ամենաներկայանալի բնակելի շենքերն էին։ Քաղաքի լեգենդի համաձայն` 1722 թվականին այնտեղ է կանգ առել ռուս կայսր Պետրոս I և տոնել իր 50-ամյակը։

1728 թվականին շենքն անցել է Ի. Ա. Դրյաբլովին։ 1774 թվականից գտնվել է քաղաքի ենթակայության ներքո, այն զբաղեցրել են պետական ​​հաստատություններ և վարձակալներ։ 1895 թվականին նախատեսվել է պալատում բացել է քաղաքային թանգարան։

Այժմ շենքը գտնվում է Թաթարստանի մշակութային ժառանգության կենտրոնի պետական ​​գանձարանի հաշվեկշռում։ Խիստ վասված շենքը վերականգնվում է։

Ճարտարաետություն
----------------

Կոսմայի և Դամիանի նախկին տնային եկեղեցին (2013 թ.)
Պալատի ստորին քարե հարկը, հավանաբար հայտնվել է 17-րդ դարի վերջում 18-րդ դարի սկզբում։ Հսկայական պատերով և փոքր պատուհաններով այս հարկը օգտագործվել է կենցաղային գործառույթների համար և հանդիսացել է բնակելի հարկի ներքնահարկը, որն ի սկզբանե փայտից է եղել։ Պալատի երկրորդ հարկը, իր ներկայիս տեսքով, հայտնվել է հավանաբար Պետրոսի I-ի ժամանումից հետո, պատուհանների շրջանակալների ձևավորումը և քիվերը մոտ են հարևանությամբ գտնվող Պետրոպավլովսկյան տաճարի ձևավորմանը, որի շինարարությունը թվագրվում է 1723-1726 թվականներ։

Սկզբում հիմնական (հարավ-արևմտյան) ճակատի կենտրոնում եղել է երկրորդ հարկի առջևի սանդղամուտքը, որի գտնվելու տեղը ընդգխում են երեք պատուհանները` զարդարված բարոկկո ոճով` 18-րդ դարի 2-րդ կես։

Ձևավորմամբ շենքը մոտ է Մոսկվայի բարոկկոյի հուշարձաններին՝ հանդիսանալով դրանց լավագույն օրինակներից։

Հարակից Պետրոպավլովսկյան տաճարի հետ միասին համարվում են Ռուսաստանում այս ոճի լավագույն քաղաքային ճարտարապետական անսամբլներից։

Գրականություն
-------------

* Памятники архитектуры Казани. В 3-х т. Казань, 1989.

Պատկերասրահ
-----------

* Հուշատախտակներ Միխլյաևի տան պատինՀուշատախտակներ Միխլյաևի տան պատին
* Տնային եկեղեցու մոտ գտնվող դամբարանի մնացորդներՏնային եկեղեցու մոտ գտնվող դամբարանի մնացորդներ
* Միխլյաևի տան պատուհաններըՄիխլյաևի տան պատուհանները

Արտաքին հղումներ
----------------

* Фоторепортаж о спасении дома Михляева (июнь 2016)(չաշխատող հղում)
* Описание и фотофиксация дома Михляева в каталоге «Объекты культурного наследия народов Российской Федерации» Archived 2016-03-05 at the Wayback Machine.
**Ալեքսանդր Միխայլովիչ Վասիլևսկի** (ռուս.՝ *Александр Михайлович Василевский*, սեպտեմբերի 18 (30), 1895 կամ սեպտեմբերի 30, 1895(1895-09-30), Vichuga, Kineshemsky Uyezd, Կոստրոմայի նահանգ, Ռուսական կայսրություն - դեկտեմբերի 5, 1977(1977-12-05), Մոսկվա, ԽՍՀՄ), խորհրդային ռազմական գործիչ, Խորհրդային Միության մարշալ (1943), Խորհրդային Միության կրկնակի հերոս (1944, 1945)

Մասնակցել է Առաջին համաշխարհային պատերազմին (1914-1918)։ Խորհրդային բանակում ծառայել է 1918 թվականից։ Ռուսաստանի քաղաքացիական պատերազմից հետո վարել է ռազմական, մի շարք ղեկավար պաշտոններ։ 1937 թվականին ավարտել է Գլխավոր շտաբի ռազմական, ակադեմիան։ Ծառայել է Գլխավոր շտաբում, 1942-1945 թվականներին եղել է Գլխավոր շտաբի պետը և պաշտպանության ժողկոմի տեղակալը։ 

Երկրորդ համաշխարհային պատերազմի ժամանակ, 1942-1943 թվականներին կոորդինացրել է Հարավ-Արևմտյան, Դոնի և Ստալինգրադի (Ստալինգրադի ճակատամարտում), Վորոնեժի և Տափաստանային (1943 թվականին Կուրսկի աղեղի մարտերում), Հարավ-Արևմտյան և Հարավային (Դոնբասի ազատագրման ժամանակ), 4-րդ ուկրաինական, Սևծովյան նավատորմի հետ (Ղրիմի համար մարտերում), 3-րդ և 4-րդ Ուկրաինական (Առափնյա Ուկրաինայում մղված օպերացիաներում), 3-րդ Բելառուսական, 1-ին և 2-րդ Մերձբալթյան (Բելառուսիայի ազատագրման, Լատվիայի և Լիտվայի վերագրավման ժամանակ) ռազմաճակատների գործողությունները։ 1945 թվականի փետրվարին նշանակվել է 3-րդ Բելառուսական ռազմաճակատի հրամանատար։ Հաջողությամբ իրականացրել է Արևելյան Պրուսիայի և Քյոնիգսբերգի գրավման օպերացիաները։ 1945 թվականի հունիսին նշանակվել է Հեռավոր Արևելքում խորհրդային զորքերի գլխավոր հրամանատար և դրանք ղեկավարել 1945 թվականի խորհրդա-ճապոնական պատերազմում։ 1946-1948 թվականներին եղել է Գլխավոր շտաբի պետ և պաշտպանության մինիստրի առաջին տեղակալ, 1949-1953 թվականներին՝ պաշտպանության մինիստր, 1953-1957 թվականներին՝ պաշտպանության մինիստրի առաջին տեղակալ և տեղակալ։ 1959 թվականի հունվարից մինչև 1977 թվականի դեկտեմբերը ղեկավար աշխատանք է կատարել ԽՍՀՄ պաշտպանության մինիստրությունում։ 

Եղել է նաև ԽՍՀՄ 2-4-րդ գումարումների Գերագույն խորհրդի պատգամավոր, 1952-1961 թվականներին՝ ԽՄԿԿ ԿԿ անդամ։

Ծանոթագրություններ
------------------

1. 1 2  TracesOfWar


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Երկրի հերոսներ · Find A Grave · Rodovid |
|  |
| Բառարաններ և հանրագիտարաններ | Բրիտանիկա · Ժամանակակից Ուկրաինայի · Մեծ կատալոնական · Մեծ նորվեգական · Treccani |
|  |
| 

|  Չափորոշչային վերահսկողություն |
| --- |
|  |
| BNF: 167543450 · CiNii: DA05017102 · GND: 118629395 · ICCU: IEIV024474 · ISNI: 0000000109627457 · LCCN: n81032468 · NDL: 00621591 · NKC: jo2003168058 · NLG: 114738 · NLP: a0000002510546 · NTA: 069831041 · NUKAT: n2005030752 · LIBRIS: 99274 · SUDOC: 072844345 · VIAF: 30330001 · WorldCat VIAF: 30330001 |

 |

 |

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 11, էջ 293)։*  |
**1ԳՆ110**, ռուսական արտադրության գիշերային նշանոց։ Նախատեսված է կռվի դաշտը և կրակահերթերի վայրերը եղանակային վատ պայմաններում դիտարկելու համար, որն ամրացվում է հակատանկային ՁՀՆ-29 նռնականետի վրա։ Այս մոդելը ստեղծվել է «Տոչպրիբոր» ԿԴԲ-ում, արտադրվել է «Նովոսիբիրսկի սարքաշինական գործարան» ԲԲԸ-ում (ք․ Նովոսիբիրսկ)։

Կառուցվածք
----------

Նշանոցի կառուցվածքը թույլ է տալիս կարգավորել ջերմաստիճանի մուտքը դեպի նշանոց տարբեր եղանակային պայմաններով՝ թույլ չտալով, որ կլիմանային տարբեր փոփոխություններն ազդեն նշանոցի արդյունավետության վրա։ Նշանոցն ունի մեխանիզմն ու պայծառությունը կարգավորելու, ինչպես նաև լուսավորությունը ավտոմատ կերպով կարգավորելու հնարավորություն։

Մոդելներ
--------

* **1ԳՆ113** նախատեսված է՝ ԴՀ-98 դիպուկահար հրացանի համար։

Մոդելների մարտավարատեխնիկական բնութագիր
---------------------------------------

| Դետալների տեսակը | 1ԳՆ110 | 1ԳՆ113 |
| --- | --- | --- |
| ԷՕՓ-ի սերունդները | 3 | 3 |
| Խոշորացում, անգամ | 3․7 | 3․7 |
| Տեսանկյան աստիճան | 9 | 9 |
| Հեռահարություն, մ | 600 | 500 |
| Էներգամատակարարում, Վ | 1․2-1․5 | 1․2-1․5 |
| Աշխատանքային ժամանակը, ժ | 10 | 10 |
| Մեծ չափսերը, մմ | 276×90×160․5 | 295×90×125 |
| Քաշ, կգ | 1․65 | 1․6 |

Ծանոթագրություններ
------------------

1. 1 2 3  Ночные прицелы 1ПН110 и 1ПН113
2. 1 2  1ПН110 – НОЧНОЙ ПРИЦЕЛ

Արտաքին հղումներ
----------------

* 1ԳՆ110 և 1ԳՆ113 գիշերային նշանոցների նկարագրությունը *gunsru.ru* կայքում Archived 2015-06-17 at the Wayback Machine.
* 1ԳՆ110 գիշերային նշանոցի նկարագրությունը արտադրողի կայքում
**Ուրբելի** (իսպ.՝ Castillo de Úrbel), ամրոց Իսպանիայի Բուրգոս տարածաշրջանում։ Գտնվում է տարածքից անջատված մի անհարթ բլրակի վրա։ Պատկանել է Իսպանիայում հայտնի Ցունիգա տոհմին և թվագրվում է որպես 9-րդ դարի շինություն։

Ճարտարապետություն
-----------------

Ժայռի վերնամասում է գտնվում Ուրբելի ամրոցից ամենալավ պահպանված հատվածը՝ աշտարակը։ Այն ունի երկարավուն հինգանկյուն տեսք։ Առաջին հարկի երկու դռները նայել են դեպի արևելք և արևմուտք։ Աշտարակի վերնամասի ատամիկները ունեցել են եռանկյունի տեսք։

Սակայն ամրոցը սկզբնական ժամանակահատվածում ունեցել է նաև այլ շինություններ։

Աշտարակից 8 մ ցած գտնվում է բացօթյա պատշգամբը, որի արևելյան կողմում ժայռի մեջ դեռ պահպանվել արհեսականորեն փորած անցք, իսկ կենտրոնական հատվածում նկատվում է դռան տեղադրման հետքը։ Ժայռի վրա առկա են նաև սյունների վերացած անցքերը։ Սակայն աստիճանների հետքը, որով բարձրացել են դեպի աշտարակ չի պահպանվել։

Ժայռի հիմքում պահպանվել է հսկա պատի մի հատված։ Ենթադրվում է որ այն եղել է հսկա պահեստ զինվորների զենք զինամթերքի պահպանման համար, իսկ մի մասը կատարել է մառանի դերը։ Նշմարվում են աստիճանների հետքեր, որոնք կապում են «պահեստը» աշտարակի հետ։

Պատկերասրահ
-----------

* 
* 
*

Ծանոթագրություններ
------------------

1. ↑  Castillo de Úrbel

Արտաքին հղումներ
----------------

* Cadiñanos Bardeci, Inocencio (1987). Arquitectura fortificada en la provincia de Burgos. Excma. Diputación Provincial. p. 270. ISBN 84-505-5990-1.
* Pérez de Urbél, Justo (1970). El condado de Castilla (Tomo III). Siglo Ilustrado S.A. p. 319.

|  |  |
| --- | --- |
|  | Ուրբելի ամրոց Վիքիպահեստում |
**Արական գիմնազիայի շենք** (ռուս.՝ Здание мужской гимназии), շենք Ռուսաստանի Դոնի Ռոստով քաղաքում, որտեղ 1908-1916 թվականներին սովորել է անվանի ռադիոտեխնիկ Ալեքսանդր Մինցը։ Գտնվում է Գորկու փողոց, 115 հասցեով։

Նկարագրություն
--------------

Գիմնազիայի շենքը գտնվում է Գորկու փողոցի և Պոդբելսկու նրբանցքի (նախկին Սեննայա փողոց և Սոբորնի նրբանցք) անկյունում։ Շենքը կառուցվել է 1915 թվականին մոդեռն ոճով։

Ճարտարապետություն
-----------------

Աղյուսե շենքը եռահարկ է, ունի նկուղ և քառալանջ ձեղնահարկային տանիք, որը հյուսիսարևելյան կողմում վրանաձև է։ Գլխավոր ճակատի ճարտարապետագեղարվեստական ​​տեսքը ձևավորում են ոճավորված աղյուսե դեկորը, լուսամուտատեղերի բարդ հորինվածքը, թիակներն ու ելուստավորումները, որոնք կատարում են շենքի ուղղահայաց բաժանում։ Դեկորատիվ կալունակների վրա ամրացված քիվը և միջհարկային գոտին ձևավորում են շենքի հորիզոնական բաժանումը։ Փողոցի կողմից բնօրինակ գլխավոր մուտքը կտրատված է թիակներով։

Շենքն ունի բարդ հատակագիծ, որի հորինվածքային կենտրոնը ուղղանկյունաձև հանգստի սրահն է, որին երեք կողմից հարում են դասասենյակները, օժանդակ տարածքները և աստիճանները։

1977 թվականին տան փողոցի կողմի ճակատին փակցվել է հուշատախտակ հետևյալ տեքստով. *«Այստեղ 1908-1916 թվականներին սովորել է հեռարձակման խոշորագույն կայանների ստեղծող, Սոցիալիստական ​​աշխատանքի հերոս, Լենինյան և պետական ​​մրցանակների դափնեկիր ակադեմիկոս Ալեքսանդր Լվովիչ Մինցը»*։

Հուշարձանը պահպանվում է պետության ​​կողմից։

Ծանոթագրություններ
------------------

1. 1 2 3 4 5  «Город Ростов-на-Дону. Здание бывшей мужской гимназии, в которой с 1908 по 1916 г. учился ученый-радиотехник A. Л. Минц (ул. Горького, 115)»։ Վերցված է 2018 Նոյեմբեր 12

Գրականություն
-------------

* Весь Ростов и Нахичевань-на-Дону. 1914. - Харьков, 1914. - С. 393.
* Вся Донская область и Северный Кавказ на 1908 г. - Ростов-н/Д. 1908. - С. 295.
* Гегузин И. Страницы ростовской летописи. - Ростов-н/Д. 1983. - С. 86 - 87.
* Чеботарев Г. А. Ростов. Нахичевань-на-Дону. Справочная книжка. - Ростов-н/Д. 1911 - 1912. - С. 95.
Ձևավորման նշան
**Անվանաքարտ**, **հաշվեպիտակ** (անգլ.՝ badge [bæʤ]՝ արտասանվում է «բեյջ»), համազգեստի, զինամթերքի մի տարր, պատկերակի, պիտակի, քարտի տեսքով, որը նախատեսված է տեղեկատվություն տրամադրելու իր կրիչի մասին։ Կրծքանշանը պարունակում է տվյալներ (տեքստային, գրաֆիկային, և այլն), որոնք թույլ են տալիս նույնականացնել անձին, ով կրում է այն։ Նախկինում այն անվանվել է **պիտակ**։

Օգտագործում
-----------

Անվանաքարտերի օգտագործումը հանդիսանում է այն մարդկանց նույնականացումը, ովքեր չգիտեն միմյանց, սակայն պայմանների պատճառով նրանք պետք է շփվեն։ Օրինակ, կոնֆերանսների անցկացումը մշտապես ուղեկցվում է մասնակիցներին Անվանաքարտերի տրամադրմամբ։ Անվանաքարտերը հիմնականում կարող են կրել ձեռնարկությունների, մշակութային հաստատությունների աշխատակիցները, որոնք շփվում են հաճախորդների հետ (վաճառողներ, մատուցողներ, գանձապահներ)։

Պիտակների պատրաստման ժամանակ նրանց նախագիծը պետք է առաջին հերթին ուղղված լինի ընթերցականության և ճանաչման։ Բացի այդ, շատ մեծ ուշադրություն է հատկացվում նրբաթիթեղների ոճին, քանի որ նշանների տեսքը կարող է օգտագործվել այն իրադարձության մակարդակը և կարգավիճակը, որտեղ դրանք օգտագործվում են։

Միջոցառման մասնակիցների յուրաքանչյուր կատեգորիայի համար սովորաբար մշակվում է իր յուրահատուկ տարրերով դիզայն։ Սա առաջին հայացքից թույլ է տալիս տարբերակել տարբեր տեսակի մարդկանց կատեգորիաներ, օրինակ մասնակից, մարզիչ, տեխնիկական անձնակազմ, կազմակերպիչ, փորձագետ, և այլն։

Անվանաքարտի տեսակներ
--------------------

* տեքստային քարտեր
* պիտակներ
* կրծքանշաններ

Ներկայումս էժանության և կիրառման հարմարավետության պատճառով ամենատարածվածներից են տեքստային քարտերը՝ թղթե կամ պլաստիկ ուղղանկյունները, որոնց վրա տեղադրված է տեղեկատվությունը։ Սովորաբար դրանք պարունակում են այն անձի անունը և ազգանունը, որը նույնականացվում է և այն հաստատությունը, որը նա ներկայացնում է։ Երբեմն նման կրծքանշանը պարունակում է որոշ լրացուցիչ տեղեկատվություններ (դիրք, պատկերանշան), երբեմն միայն լուսանկար։

Տեքստի հետ քարտերը սովորաբար տեղադրվում են գրպանում կամ պահոցում, որոնք ունեն ամրացումներ (բռունցք, ժապավեն, պին, ժանյակ), թույլ տալով անվանաքարտը ամրացնել հագուստի կամ կրիչի պարանոցի վրա։

Կազմակերպությունների աշխատողների կրծքանշանները երբեմն զուգակցվում են կրծքանշանի հետ, որն էլ իր հերթին կարող է լինել էլեկտրոնային։ Նման կրծքանշանը / պասը մաշվում է պարանոցի շուրջը գտնվող ժանյակով, որպեսզի այն հեշտությամբ կցված լինի կողպեքի վավերացուցիչին կամ պտուտադռնակին։

Պիտակները սովորաբար օգտագործվում են այն դեպքերում, երբ քարտերի օգտագործումը դժվար է՝ հիմնականում ոչ ֆորմալ իրավիճակներում (մեծ կազմակերպությունում)։

Կրծքանշանը սովորաբար պատրաստված է լինում մետաղից, պլաստմասսաից, փայտից կամ այլ նյութերից։ Այլ տիպի նշաններից հիմնական տարբերությունն այն է, որ պատկերակը պարունակում է առնվազն տեքստային տեղեկատվություն, կամ ընդհանրապես չի պարունակում, որը այն դարձնում է հեշտ ճանաչելի։ Կրծքանշանի վառ օրինակ է ոստիկանության շերիֆի նշանը։

Տես նաև
-------

* Այցեքարտ

Ծանոթագրություններ
------------------

1. ↑  Написание «бедж» закреплено в орфографическом словаре РАН

Արտաքին հղումներ
----------------

* Անվանաքարտերի նշանակությունը կազմակերպությունում
**Ալեֆ** (պորտ.՝ O Aleph), Պաուլո Կոելիոյի վեպը՝ գրված 2011 թվականին։

**Ալեֆը** բրազիլացի գրող Պաուլո Կոելիոյի 2011 թվականի գրված վեպն է։Դա Կոելիոյի տասնչորսերորդ գլխավոր գիրքն է և շոշափում է հոգևոր թեմա։
*Ալեֆը* գրված է Կոելիոյի մայրենի լեզվով՝ պորտուգալերեն. Ասույթի համաձայն "Որոշ գրքեր կարդում են։ *Ալեֆը* կենդանի is lived", վեպի ձևաչափով ինքնակենսագրական գիրք է։ Հրատարակումից հետո դարձավ Բրազիլիայում լավագույն վեպ։

Դիպաշար
-------

Տարեց գրողը, տանջվելով իր սեփական հոգեկան ձեռքբերումներից, հաջողություններց և բացահայտումներից, զգում է, որ իր կյանքը հասել է փակուղու, դադարում է զարգանալ։ Իր հարցերի պատասխանները գտնելու համար նա հանդիպում է իր հոգևոր ուսուցչին՝ Ժ.-ին, ով խորհուրդ է տալիս նրան թողնել իր հարազատ տունը և գնալ ճանապարհորդության, ինչպես նա անում էր իր երիտասարդության տարիներին։ Գրողը որոշում է կայացնում երկար ճամփա ընկնել ամբողջ Եվրոպայով և Ռուսաստանով՝ իր երջանկությունը գտնելու համար։ Ճանապարհին նա հանդիպում է Հիլյալ ջութակահարին, ով կօգնի նրան գլուխ հանել իրենից աշխարհի ամենաերկար ճանապարհներից մեկով՝ ճանապարհով դեպի ինքը։

Սյուժե
------

Երբ գրողը զգում է, որ նրա ձեռնարկումները որոշ ժամանակով ճիշտ չեն փոխհատուցվում ցանկալի արդյունքների հետ, նա սկսում է չվստահել համարյա հաջորդ հետևորդների ճանապարհը և իր գործերը։ Հետո որպես նա վարպետ Ժ(J), ասում է, դառնում է ձանձրալի "Արքա [նրա] թագավորություն" "King of [his] Kingdom"։ years Վարպետ Ջ–ն ասում է նրան, որ ինչ զգացմունք ունի գրողը, ինչ ինքն է ունեցել դաժան հեռավոր մի քանի տարում։ Այն ճանապարհը, որ գրողը համոզված է, որ ինչ որ մի փուլում նա չի կարող ինքն իրենից հեռանալ և ապա նա գնում է ճանապարհորդության։Գրողը համոզում է իր ներկայացուցիչին և ապա պատրաստվում է ճանապարվել դեպի Ռուսաստան շրջագայության համար, գրքերի ստորագրման պատրվակով և հյուսիսային Եվրասիայում նրա գրքերի տարբեր ծրագրերի օգնության ամրացման համար։ Ռուսաստանում նա մոտենում է մի աղջկա՝ Հիլալին, պատահմամբ մուսուլման է։Նա նրա հետ զրուցում է նրա լուսավոր ընկերների երազից և նա այնպես է զարգացնում պատմությունները։
Հիլալը նույնպես միանում է գրողին գնացքի վագոնում։Ապա նախասրահում նրանք՝ երկուսը՝ գրողը և Հիլալը, տեսնում են Ալեֆին, որը սահմանվում է «կետը ամեն ինչ է, որը պարունակում ամբողջ տիեզերքը»

Հրատարակություններ
------------------

*Ալեֆը* վաճառվել է ավելի քան 40 լեզուներով Archived 2017-01-06 at the Wayback Machine.: Ալբաներեն, արաբերեն, բուլղարերեն, կատալաներեն, չինարեն (Simplified), չինարեն (Complex), խորվաթերեն, չեխերեն, դանիերեն, հոլանդերեն, անգլերեն, էստոներեն, ֆիններեն, ֆրանսերեն, գերմաներեն, հունարեն, եբրայերեն, հնդկերեն, հունգարերեն, ինդոնեզական լեզու, իտալերեն, կորեական լեզու, լատվիական լեզու, լիտվերեն, մակեդեներեն, մալայան լեզու, նորվեգերեն, պարսկերեն, լեհերեն, պորտուգալերեն, հունարեն, ռուսերեն, սերբերեն, սլովակերեն, սլովեներեն, իսպաներեն, շվեդերեն, թուրքերեն։

Ծանոթագրություններ
------------------

1. ↑  Paulo Coelho - Aleph (p. 1)
2. ↑  Paulo Coelho - Aleph

Արտաքին հղումներ
----------------

Պաուլո Կոելյոն՝ իր գրքի մասին Archived 2011-08-31 at the Wayback Machine.

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | OCLC |

 |
**76-րդ Հայկական լեռնահրաձգային դիվիզիա**, կազմավորվել է 1922 թվականի սեպտեմբերի 5 թվականին՝ հայկական հավաքական բրիգադի հիման վրա, Հայաստանում։

Պատմություն
-----------

Մարտական և քաղաքական ուսուցումը տարվում էր մայրենի լեզվով։ Դիվիզիայի հրամանատարներն են եղել Անդրեյ Մելիք-Շահնազարովը (Մելիք-Շահնազարյան), Հ. Օ. Աթոյանը, *Հայրենական մեծ պատերազմի*, 1941-1945 տարիներին՝ գեներալ-մայոր Կ. Ի. Դորյունովը, գնդապետ Գ. Դ. Վորոնինը, գեներալ-մայորներ Ն. Տ. Թավարքիլաձեն, Ն. Ի. Կալաձեն, Մ. վ. Չերնիկովը, Ի. Ֆ. Պրյախինը։ Հրատարակել է հայերեն «Կարմիր զինվոր» թերթը, «Կարմիր մարտիկ» հանդեսը և այլն, պատերազմի տարիներին՝ «Վորոշիլովեց» («Ворошиловец») ռուսերեն թերթը (հրահանգիչ՝ գրող Հ. Քոչար)։ 1935 թվականից դիվիզիան կոչվել է Կլիմենտ Վորոշիլովի անվան, 1937 թվականին պարգևատրվել Կարմիր դրոշի շքանշանով։ 1938 թվականի մարտին դիվիզիան համալրվեց այլազգի ռազմիկներով, բայց մնաց Հայաստանում, պահպանվեցին դրոշը, համարը, ավանդույթները։

Հայրենական Մեծ պատերազմի տարիներին
----------------------------------

1941 թվականի օգոստոսին Անդրկովկասյան ռազմաճակատի 47-րդ բանակի ավանգարդում դիվիզիան անցավ Արաքսը և շարժվեց Ջուլֆա-Մարանդ-Թավրիզ ուղղությամբ։ 1941-ի սեպտեմբերին փոխադրվեց Ուկրաինա և 38-րդ բանակի կազմում մարտերի մեջ մտավ Պոլտավա-Խարկով-Վոլչանսկ շրջանում։ 1942 թվականի փետրվարին մտավ Հարավ-արևմտյան ռազմաճակատի 21-րդ բանակի կազմի մեջ։ 1942 թվականի մայիսին դիվիզիան հարձակման անցավ Բելգորոդից հարավ՝ Բեզլյուդովկա-Տավլոժանկա ուղղությամբ, գետանցեց Հյուսիսային Դոնեցը, արյունահեղ մարտերով գրավեց Գրաֆովկա, Նեխոտևկա, Շամինո և Արխանգելսկոյե բնակավայրերը։ 1942 թվականի հունիսին փակելով Հարավ-արևմտյան ռազմաճակատի 21-րդ և 38-րդ բանակների միջև առաջացած ճեղքվածքը՝ թշնամուն կանգնեցրեց Սուրկովո, Տամ, Պեսյանոյե բնակավայրերի շրջանում։ 1942 թվականի հուլիսին փոխադրվեց Ստալինգրադյան ռազմաճակատ։ 1942 թվականի հոկտեմբերին անցավ Դոնը, ճեղքեց հակառակորդի պաշտպանությունը և գրավեց Կլետսկայա երկաթուղային հանգույցը, որի համար արժանացավ գվարդիական կոչման (նոյեմբերի 23, 1942) և այնուհետև կոչվեց 51-րդ գվարդիական դիվիզիա։ 1943 թվականի ձմռանը դիվիզիան մասնակցեց Ստալինգրադում ֆաշիստական բանակների խմբավորման շրջափակմանն ու ոչնչացմանը, որի համար պարգևատրվեց Լենինի շքանշանով (հունիսի 19, 1943)։ 1943-ի ամռանը մասնակցեց Կուրսկի ճակատամարտին՝ Բելգորոդ-Բոգոդուխովոյի շրջանում։ 1944-1945 թվականին դիվիզիան I Մերձբալթյան ռազմաճակատի զորքերի կազմում կռվեց Բելառուսի, Լատվիայի և Լիտվայի ազատագրման համար։ Վիտեբսկ-Պոլոցկի շրջանում հակառակորդի խմբավորման շրջափակման և ջախջախման համար ստացավ «վիտեբսկյան», իսկ 93-րդ հրաձգային գունդը՝ «Պոլոցկյան» պատվանունը (հուլիսի 10, 1944)։ Գնդացրորդ Ա. Սարգսյանին ետմահու շնորհվեց Խորհրդային Միության հերոսի կոչում։ Դիվիզիայի մարտական ուղին ավարտվեց 1945 թվականի մայիսին՝ Կուռլանդական թերակղզում շրջափակված հակառակորդի խմբավորման ջախջախումով։ Դիվիզիան անցել է մոտ 7000 կմ, ազատագրել 600 բնակավայր, 21 ռազմիկներ արժանացել են Խորհրդային Միության հերոսի կոչման։

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 6, էջ 174)։*  |
**Ապազգայունացում**, **դեսենսիբիլացում** (լատին․՝ *de* – ապա + *Տeոsibilis* - զգայուն), 1. քիմիայում ՝ լուսանկարչական թաղանթների լուսազգայունության արհեստական փոքրացում։ Ապազգայունությունը հնարավոր է դարձնում հայտածման ընթացքի տեսողական հսկումը։ Լուսանկարչական թաղանթները մշակում են ապազգայունացնող նյութերի լուծույթներում, որոնք, սովորաբար, օքսիդիչ ներկանյութեր են։ Տարածված ապազգայունացնողներ են պինակրիպտոլ կանաչը (1:5000 ջուր) և դեղինը (1:2000 ջուր)։ Սրանցից առաջինը հայտածիչում չի քայքայվում և կարելի է ուղղակի խառնել նրան։ Օքսիդացնող հատկության պատճառով ապազգայունացնողը խանգարում Է լուսազգայուն կենտրոնների քայքայմանը՝ լույսի ազդեցության տակ։ Ապազգայունացված պանքրոմային բարձր զգայուն թաղանթները կարելի է հայտածել դեղին կամ կանաչ, իսկ պոզիտիվները՝ թույլ Էլեկտրական լույսի տակ (առանց ֆիլտրի)։

2. Կենսաբանության մեջ՝ օրգանիզմի զգայունության փոքրացումը որևէ քիմիական, հատկապես՝ սպիտակուցային նյութերի կրկնվող ներգործության նկատմամբ։ Սպիտակուցային նյութերի, օրինակ շիճուկների նույնիսկ ամենափոքր քանակության ներերակային, ներմկանային և ենթամաշկային ներարկումը սովորաբար առաջացնում է օրգանիզմի զգայունության բարձրացում՝ սենսիբիլացում, իսկ կրկնվող ներմուծումը՝ ապազգայունացում։ Շիճուկներով բուժելու անհրաժեշտության դեպքում օրգանիզմը ապազգայունացնում են՝ կիրառելով շիճուկի կոտորակային ներմուծում, որը կանխում է շիճուկային հիվանդությունների հնարավոր առաջացումը։

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 1, էջ 497)։*  |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | eMedicine |
|  |
| Բառարաններ և հանրագիտարաններ | MESH ID |
|  |
| Չափորոշչային վերահսկողություն | Microsoft: 2777037608, 2779787640, 2908735076 · NKC: ph614792 |

 |
Անվան այլ կիրառումների համար տե՛ս՝ Բրուտոս (այլ կիրառումներ)

**Բրուտոս**, մարմարյա կիսանդրի, ստեղծված Միքելանջելոյի կողմից 1537—1538 թթ․ Դոնաթո Ջանոտիի՝ հանրապետական համոզմունքներով հումանիստի պատվերով, որը համարում էր բռնակալի դեմ պայքարող Բրուտոսին իր կուռքը։ Ստեղծագործությունն առաջինը պատկանել է կարդինալ Նիկոլո Ռիդոլֆին (1501-1550 թթ)։

Այս ստեղծագործությունը ցույց է տալիս, թե որքան հեռու էր գնացել հին հռոմեական քանդակագործության ուսումնասիրումը Իտալիայում Վերածննդի ժամանակաշրջանում։ Քանդակը իր մեջ կրում է հետաքրքիր կոմպոզիցիա, դեկորատիվությունից հեռու նոր գաղափարական ոճ։ Հանրապետական կառավարման վերականգնման համար հռոմեական բռնակալի սպանության անդրադարձը ուներ հակաբռնակալական երանգ և ուղղված էր Ֆլորենցիայում Մեդիչիների բռնատիրության վերականգնման դեմ։ Կիսանդրիի հակաբռնատիրական գաղափարական երանգը այնքան ակնհայտ էր, որ Միքելանջելոյին համոզել են դադարեցնել աշխատանքը վտանգավոր ստեղծագործության վրա և կիսանդրին մնացել է անավարտ։ Միայն արտառոց գեղարվեստական ​​որակներն են փրկել այն ոչնչացումից։ Միքելանջելոյի «Բրուտոս»-ն այդպես էլ մնաց քանդակագործի հանրապետական տրամադրությունների միակ արտահայտությունն Արևմտյան Եվրոպայում XVI դարում բացարձակ միապետության ձևավորման ժամանակաշրջանում։

Կիսանդրին գտնվում է Ֆլորենցիայի Բարջելո թանգարանում։

Աղբյուրներ
----------

* *Вазари Д.* Жизнеописания наиболее знаменитых живописцев, ваятелей и зодчих. = իտալ.՝ Le Vite de’piu eccelenti Pittori, Scultori e Architetti. — М.: Альфа-книга, 2008. — 1278 с. — ISBN 978-5-9922-0101-7
* Ротенбург Э. «Микеланджело Буонарроти», М, «Изобразительное искусство», 1976
* Umberto Baldini Michelangelo scultore — Milano: Rizzoli, 1973 .
* Marta Alvarez Gonzáles Michelangelo — Milano: Mondadori Arte, 2007 . — ISBN 978-88-370-6434-1.
* Lutz Heusinger, Michelangelo, in I protagonisti dell’arte italiana, Scala Group, Firenze 2001. ISBN 8881170914
**Ապակոդավորումը** նշանագիտության մեջ հաղորդագրության մեկնաբանությունն է այն ուղարկողի կողմից։ Հակադարձ գործընթացը կոչվում է կոդավորում՝ հաղորդագրության ստեղծումը այն ստացողին փոխանցելու համար։

Քննարկում
---------

Հաղորդակցության ընթացքը կախված է կոդերի կիրառությունից։ Երբ հասցեատերը ստանում է հաղորդագրությունը, նա ապակոդավորում է այն։ Ժամանակի ընթացքում, յուրաքանչյուր անհատ ձևավորում է կոդերի ճանաչողական իր կաղապարը, որը յուրաքանչյուր նշանակիչի համար կրում է դենոտատիվ իմաստ և առաջադրում է հավանական կոննոտատիվ իմաստները։ Սակայն հաղորդագրության իրական իմաստը կախված է տվյալ համատեքստից. նշանակյալի և նշանակիչի միջև կոդավորված հարաբերությունները տվյալ համատեքստում կարող են մեկնաբանվել ըստ շարահյուսական, իմաստաբանական և հասարակական կոդերի, այնպես, որ վերագրվի ամենահամապատասխան իմաստը։

Չնայած հաղորդագրությունն ուղարկողը կարող է կոդավորելու ժամանակ որոշակի մտադրություն ունենա հմտորեն կեղծել իմաստը և այնպես անել, որ լսարանն ընդունի հենց այն իմաստը, որը նա նախատեսել էր։ Այն, ինչը ապակոդավորվում է, պարտադիր չէ անխուսափելիորեն հետևի հաղորդագրության մեկնաբանությունից։ Ոչ հաճախ, ադրեսանտները իմաստի տարբեր մակարդակներ են տեսնում։ Ումբերտո Էկոն, նախատեսված իմաստի և մեկնաբանված իմաստի միջև գործող անհամապատասխանությունը կոչում է շեղված ապակոդավորում։ Հաղորդակցության այս ակնհայտ ձախողումը կարող է բխել այն փաստից, որ հաղորդակցվողները տարբեր կոդեր են օգտագործում, որովհետև նրանք տարբեր դասակարգերի են պատկանում, կամ տարբեր աշխարհայացք և գաղափարախոսություն են կրում, կամ էլ տարբեր մշակույթների են պատկանում։

Դեյվիդ Մորլին պնդում է, որ ապակոդավորման արդյունքի վրա կարող են ազդեցություն ունենալ գործաբանական իրադարձությունները այն դեպքում, երբ. 

* ադրեսանտը կարող է ըմբռնել հաղորդագրության ողջ իմաստը
* հաղորդագրությունը վերաբերում է հենց ադրեսանտին
* ադրեսանտը ընդունում կամ ժխտում է հասցեատիրոջ արժեհամակարգը

Ծանոթագրություններ
------------------

* Chandler, Daniel. (2001/2007). *Semiotics: The Basics*. London: Routledge.
* Eco, Umberto. *The Role of the Reader*. London: Hutchinson. (1981)
* Morley, David. *Television, Audiences and Cultural Studies*. London: Routledge. (1992)
**Ալկի** (նաև՝ **Ալկեքար**, **Էլակուշ**, **Էլք**, **Տմորիք**, **Տմորիկ**, **Տմորիս**, **Բոհտան**), ամրոց Մեծ Հայքի Կորճայք աշխարհի Վերին Կորդրիք գավառում՝ Տմորիքում, Վանա լճից հարավ, Տիգրիսի վտակներից մեկի ձախ ափին, Վան քաղաքից մոտ 90 կմ հարավ-արևմուտք։

Պատմություն
-----------

Ըստ ասուրա-բաբելական արձանագրությունների անվանվում էր Էլակուշ։ Ստրաբոնը հիշատակում է Σἁταλχα ձևով, որը հավանաբար առաջացել է հայերեն «Շատ-Ալկի» ձևից։ Վարդան Արևելցու «Աշխարհացույց»-ում կոչվում է Ալկէքար։ Ըստ Մովսես Խորենացու՝ ամրոցը կառուցվել է Մեծ Հայքի արքա Արտաշես Ա-ի դայակ Սմբատ Բագրատունու կողմից՝ ի հիշատակ իր Ալիկա կնոջ, որի անունով էլ կոչել է այն։

Տեղադրություն
-------------

Ալկին համապատասխանում է այժմյան Էլք ամրոցին։ Որոշ ուսումնասիրողներ այն տեղադրում են Տմորիք (Տմորիս) ամրոցի մոտերքում, որոշները այն ուղղակի նույնացնում են այդ ամրոցի, կամ Բոհտան բերդի հետ։

Ծանոթագրություններ
------------------

1. 1 2 3  Հակոբյան Թ. Խ. Մելիք-Բախշյան Ստ. Տ. Բարսեղյան Հ. Խ. Հայաստանի և հարակից շրջանների տեղանունների բառարան, հ. 1 [Ա-Դ] (խմբ. Մանուկյան Լ. Գ.), Երևան, «Երևանի Համալսարանի Հրատարակչություն», 1986, էջ 95 — 1008 էջ։
*Վիքիպեդիայում կան հոդվածներ Եղիազարյան ազգանունով այլ մարդկանց մասին:*

**Արմեն Էդիկի Եղիազարյան՝** (հունիսի 1, 1980(1980-06-01), Կիրովական, Հայկական ԽՍՀ, ԽՍՀՄ), հայ քաղաքական գործիչ, ՀՀ ԱԺ 7-րդ գումարման պատգամավոր։ «Լուսավոր Հայաստան» խմբակցության անդամ։

Կենսագրություն
--------------

Արմեն Եղիազարյանը ծնվել է 1980 թվականի հունիսի 1-ին, Վանաձորում։

Կրթություն
----------

2002 թվականին ավարտել է Մոսկվայի պետական մանկավարժական համալսարանի տնտեսագիտության, սոցիոլոգիայի եւ իրավունքի ֆակուլտետի կառավարում բաժինը։ 2005 թվականին ավարտել է «Մխիթար Գոշ» հայ-ռուսական միջազգային համալսարանի տնտեսագիտության ֆակուլտետի կառավարում բաժնի մագիստրատուրան՝ ստանալով կառավարման մագիստրոսի կոչում։

Աշխատանք
--------

2000-2006 թվականներին եղել է «Պիրամիդա Կվինտ» ՍՊԸ տնօրեն։

2002 – 2003 «Վանաձորում Սահմանադրական բարեփոխումների լուսաբանում ուսանողների շրջանում» ծրագրի համակարգող։

2003 – 2004  «Վանաձորում ՀԿ-ների և համայնքի միջև կապի հզորացում» ծրագրի աշխատանքների կազմակերպիչ, կամավոր։

2003 (օգոս.-նոյ.) «Բնակչության իրազեկություն բարձրացում Վանաձոր, Ստեփանավան և Տաշիր քաղաքներում» ծրագրի համակարգող։

2004 (հունվ.-ապր.) «Հասարակության ներգրավածությունը դեբեդ գետավազանի էկոլոգիայի պաշտպանության հասարակական խորհրդի աշխատանքներում» ծրագրի ղեկավար։

2004 (հունվ.-օգոս.) «Վանաձորի Տարոն-4 թաղամասի խաղահրապարակաների կառուցում» ծրագրի համակարգող։

2006-2007 «Լիար սոցիալական բարեփոխումների կենտրոն» սոցիալական հասարակական կազմակերպություն «Վանաձորում կայացած սոցիալական համագործակցություն» ծրագրի համակարգող

2007-2010 թվականներին՝ «Կոնվերս բանկ» ՓԲԸ «Վանաձոր» մասնաճյուղի վարկային մասնագետ, 2010-2015 թվականներին եղել է ֆինանսական խորհրդատու։

2008 (սեպ.-դեկտ.) «Տեղական ինքնակառավարման գործունեությանը հասարակության ներգրավվածության խթանում» ծրագրի ղեկավար։

2009-2019 թվականներին եղել է «Կովկասյան քաղաքների ցանց» Վանաձոր-Ռեգեն համագործակցության (GIZ) շրջանակներում «Վանաձորի տնտեսական զարգացման կենտրոն» ծրագրի ղեկավար։

2015-2017 թվականներին եղել է «Ժողովուրդների զարգացման միջազգային կոմիտե» (CISP) ոչ առեւտրային կազմակերպության հայաստանյան մասնաճյուղի ծրագրերի համակարգող, «Բիզնես պլանի պատրաստում» թեմայով դասընթացավար (թրեյներ)։ 

2001-2019 թվականներին եղել է «Լոռու մարզի երիտասարդ տնտեսագետների ասոցիացիա» ՀԿ հիմնադիր անդամ, 2009-2019թթ ՀԿ նախագահ։

2016-2019 թվականներին հանդիսացել է Վանաձոր քաղաքի ավագանու մշակույթի, կրթության, սպորտի եւ սոցիալական հարցերի մշտական հանձնաժողովի անդամ, «Լուսավոր Հայաստան» խմբակցության անդամ։ 
"

2018 թվականին ընտրվել է ՀՀ ԱԺ պատգամավոր Լուսավոր Հայաստան կուսակցության համապետական ցուցակով։

Ընտանեկան կարգավիճակ
--------------------

Ամուսնացած է ունի երեք զավակ։

Ծանոթագրություններ
------------------

1. ↑  «ԿԸՀ-ն հաստատեց ԱԺ պատգամավորների անվանացանկը․ ովքեր են լինելու «Լուսավոր Հայաստան» խմբակցության պատգամավորները»
2. ↑  ԱԺ պատգամավար Արմեն Եղիազարյան
**Ապարների ռադիոակտիվություն**, ուրանի և թորիումի խմբերի ռադիոակտիվ տարրերի ու նրանց տրոհման նյութերի, ինչպես նաև ռադիոակտիվ կալիումի (К40) և կապարի (Pb87) առկայությունն ապարներում։ Բնական մյուս ռադիոակտիվ տարրերի պարունակությունը էապես չի ազդում ռադիոակտիվության վրա։ Գլխավոր ռադիոակտիվ տարրերի միջին պարունակությունը առավել տարածված ապարներում (գ/տ) հետևյալնէ։

| Ապարների տեսակները | Ra | U | Th |
| --- | --- | --- | --- |
| Մագմատիկական ապարներ |  |  |  |
| Թթու | 2,4•10−4 | 7,0 | 20,5 |
| Միջին | 1,9•10−4 | 5,6 | 19,0 |
| Հիմքային | 0,95•10−4 | 3,0 | 6,9 |
| Գերհիմքային | 0,19•10−4 | 0,6 | 2,36 |
| Նստվածքային ապարներ |  |  |  |
| Ավազաքարեր | 0-1,5•10−4 | մինչև 4 | - |
| Կավեր | 1,3•10−4 | 4,3 | 13,0 |
| Կավային թերթաքարեր | 1,1•10−4 | 3 | - |
| Կրաքարեր | 0,5•10−4 | 1,5 | 0,5 |
| Դոլոմիտներ | 0,1•10−4 | 0,3 | - |

Բյուրեղային ապարներում ռադիոակտիվ տարրերը ներկա են մասամբ ուղեկից միներալների կազմում, մասամբ էլ՝ «ազատ տոմների» ձևով։ Նստվածքային ապարներում ռադիոակտիվ տարրերի պարունակությունը կախված է նրանց ծագումից։ Կավերը, որպես կանոն, առավել ռադիոակտիվ են։ Նվազագույն ռադիոակտիվություն ունեն աղային նստվածքները՝ գիպսը, քարաղը, բացառությամբ կալիումական աղեփ։ Ռադիոակտիվ տարրերի կուտակումները ապարներում սովորաբար մեծ չեն, սակայն երբեմն, հատկապես նստվածքային ապարներում, տասնյակ և հարյուրավոր անգամ գերազանցում են միջին մեծություններին՝ կլարկներին։

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 1, էջ 506)։*  |

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | NKC: ph124975 |

 |
**Պետրոս I-ի ամառային պալատ** (ռուս.՝ Летний дворец Петра I), մինչև օրս իր նախնական տեսքը պահած շինություն։ Կառուցվել է որպես Պետրոս I–ի նստավայր Սանկտ Պետերբուրգի Ամառային այգում։ Հանդիսանում է Ռուսական պետական ​​թանգարանի մասնաճյուղը։ Այժմ փակ է՝ վերանորոգման նպատակով։

Շինություն
----------

Ամառային պալատը կառուցվել է բարոկկո ոճով՝ Դոմինիկո Տրեզինիի նախագծով, 1710-1714 թվականներին։ Այն քաղաքի ամենահին շինություններից է։ Երկհարկանի պալատը բավականաչափ համեստ է և կազմված է ընդամենը տասնչորս սենյակներից ու երկու խոհանոցից։

Նստավայրը օգտագործվում էր տարվա տաք ամիսներին՝ մայիսից հոկտեմբեր, այդ իսկ պատճառով պատերը բավականին բարակ են, իսկ պատուհաններն ունեն մեկական կաղապարներ։ Ներքին զարդարումը կատարել են նկարիչներ Ա․ Զախարովը, Ի․ Զավարզինը, Ֆ․ Մատվեևը։

Պալատի առաջնային պատը զարդարված է 29 հարթաքանդակներով, որոնց վրա ալեգորիկ կերպարներով պատկերված են Հյուսիսային պատերազմի դրվագներ։ Հարթաքանդակները կատարել է գերմանացի ճարտարապետ և քանդակագործ Անդրեաս Շլյուտերը։

Պատմություն
-----------

Պետրոս Մեծը առանձնանում էր մասնակիորեն առանձնացած պալատ և այնտեղ անցկացնում ամառները՝ 1712 թվականից մինչև իր մահը (1725)։ Նա զբաղեցնում էր ստորին հարկը, իսկ երկրորդ հարկում Եկատերինա I–ն էր։ Կայսեր մահից հետո՝ ընդհուպ մինչև 19-րդ դարի կեսերը, պալատը օգտագործվում էր որպես պալատականների և աստիճանավորների ամառային նստավայր։ Մասնավորապես Ամառային այգում նախընտրում էր բնակվել Աննա Լեոպոլդովնան՝ Իվան VI–ի մայրը, ով իրենից ոչ հեռու բնակեցրել էր իր սիրեկան Կառլ Լինարին։

1934 թվականին պալատի շենքում կառուցվում է պատմակենցաղային թանգարան։ Հայրենական Մեծ պատերազմի տարիներին շինությունը զգալիորեն վնասվել է․ պոկվել էին պատուհանների կաղապարները, ներսից թափվել էր կրաշաղախը, տանիքը ռմբահարվել էր։ Պալատի վերականգնումը սկսվել էր 1946 թվականին։ 1947 թվականին թանգարանը բացվել էր այցելուների համար։ 1950-1960-ական թվականներին իրականացվել էր ամբողջական վերանորոգում՝ նախնական տեսքը վերականգնելու նպատակով, փոխվել էր հատակը, ջեռուցման համակարգը, վերականգնվել էին պատկերները, պատերի վրա ամրացրել էին կտորի պաստառներ։

Ծանոթագրություններ
------------------

Արտաքին հղումներ
----------------

|  |  |
| --- | --- |
|  | Պետրոս I-ի ամառային պալատ Վիքիպահեստում |

* Энциклопедия Санкт-Петербурга
* Летний дворец на сайте Русского музеяArchived 2011-08-10 at the Wayback Machine.
* Летний дворец Петра I (материал из книги В. Нестерова «Знаешь ли ты свой город?») Archived 2012-11-14 at the Wayback Machine.
**Հայաստանի կոմպոզիտորների միություն**, միավորում է Հայաստանի պրոֆեսիոնալ կոմպոզիտորներին և երաժշտագետներին, աջակցում նրանց ստեղծագործական գործունեությանը։ Միության տնօրինությամբ գործող կոմպոզիտորների տանը կազմակերպվում են հանդիպումներ, նոր ստեղծագործությունների համերգ-քննարկումներ և այլ միջոցառումներ։ Միությունը ստեղծվել է 1932 թվականին Երևանում։ 2013 թվականից Հայաստանի կոմպոզիտորների միության նախագահն է Արամ Սաթյանը։

Միության շենք
-------------

Վարչական շենքի կառուցումը մեկնարկել է 1955 թվականին։ Ճարտարապետներ են՝ Աշոտ Ղազարյանը, Էդուարդ Ալթունյանը, Էդուարդ Սարապյանը, նախագծի ղեկավար՝ Մարկ Գրիգորյան։ Նախահաշիվը կազմել է 500,000 ռուբլի։

Հայաստանի կոմպոզիտորների միության շենքն ընդգրկված է Երևանի Կենտրոն վարչական շրջանի պատմության և մշակույթի անշարժ հուշարձանների ցանկում։

### Դիլիջանի կոմպոզիտորների ստեղծագործական տուն

Դիլիջանի կոմպոզիտորների ստեղծագործական տան ճարտարապետն է Էդուարդ Ալթունյանը։ Շինարարության մեկնարկը տրվել է 1961 թվականին, գարնանը։ Նույն թվականին միության նախագահ Էդուարդ Միրզոյանը նշանակվել է Միութենական ԿՄ հերթապահ «նախագահ»։

Նախնական արժեքը՝ 215,000 ռուբլի։ Նախագծի հիմնովին վերանայումից հետո նախկինում նախատեսված 2 և 3 սենյականոց կոթեջները բոլորը դարձել են 3 սենյականոց և արժեքն աճել է մինչև 310,000 ռուբլու (նոր գումարով)։

Ստեղծագործական տունը շահագործման է հանձնվել 1963 թվականի մայիսին, ներառելով 12 քոթեջ։ Ընդհանուր արժեքը՝ 6,000,000 ռուբլի։

### Լ. Վ. Բեթհովենի անվան համերգասրահ

Շահագործման է հանձնվել 1984 թվականի հունվարի 28-ին։ Նախագծով նախատեսված է եղել, որ պետք է կառուցվի սպորտային դահլիճ՝ 320,000 ռուբլի նախահաշվով։ 1970 թվականի դեկտեմբերին նախագիծը վերանայվել է և դարձել համերգային-սպորտային դահլիճ՝ 3,000,0000 ռուբլի ֆինանսավորմամբ։

Բացման համերգին ԽՍՀՄ կոմպոզիտորների միության նախագահ Տիխոն Խրեննիկովը կատարել է իր թիվ 3 դաշնամուրային կոնցերտը՝ Հայաստանի ֆիլհարմոնիկ նվագախմբի նվագակցությամբ՝ դիրիժոր Վալերի Գերգիեվի կատարմամբ։

Համալիրն ընդգրկված է Հայաստանի Տավուշի մարզի պատմության և մշակույթի անշարժ հուշարձանների շարքում։

Պատկերասրահ
-----------

* 
* 
* 
* 


Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **Հայաստանի կոմպոզիտորների միություն** կատեգորիայում։ |


|  |
| --- |
| *Այս հոդվածի նախնական տարբերակը կամ նրա մասը վերցված է* Հայկական համառոտ հանրագիտարանից*, որի նյութերը թողարկված են՝ Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) թույլատրագրի ներքո։*  |
**Ապոմիքսիս** (հուն․՝ apo - առանց և անգլ.՝ mixis- խառնում), կենդանիների և բույսերի անսեռ բազմացման եղանակ (ավելի նեղ իմաստով՝ սաղմն առաջանում է առանց բեղմնավորման)։

Նկարագրություն
--------------

Ապոմիքսիսը կուսածնության ձևով բնորոշ է որդերին,միջատներին, ձկներին, երկկենցաղներին, ավելի շատ՝ բույսերին (դաշտավլուկազգիներ, աստղածաղկազգիներ, վարդածաղկազգիներ, սատապազգիներ և այլն), որոնց մեծ մասը մշակաբույսեր են։ Այս տեսակները մեծ մասամբ պոլիպլոիդներ են և մեյոզի բաժանման հետևանքով ու դրա հետ կապված ճեղքումից առաջանում է համեմատաբար կայուն սերունդ։ Սրանով է հիմնավորված հետերոզիսի պահպանման համար բույսերի ընտրասերման ժամանակ Ապոմիքսիսի կիրառումը։ Գործուն հետաքրքրություն են ներկայացնում քրոսոմների քանակի կրկնապատկման եղանակով պոմիքսինային հապլոիդներից հոմոզիգոտային գծերի ստացման մեթոդների մշակումը։ Այն արագացնում է եգիպտացորենի և միամյա այլ մշակաբույսերի հոմոզիգոտների գծերի տրամախաչումից ստացվող հիբրիդային սերմերի արտադրությունը, ինչպես նաև հնարավոր է դառնում ստեղծելու բազմամյա հատապտղային և այլ բույսերի բարձրահետերոզիսների ձևեր։ Ապոքսիսը լայնորեն օգտագործվում է ցիտրուսայինների, թզենու, կերային հացաբույսերի ընտրասերման ժամանակ, նաև խնձորենու միասեռ, դիմացկուն պատվաստակալ ստանալու համար։

|  |
| --- |
| *Այս հոդվածի կամ նրա բաժնի որոշակի հատված վերցված է*  «Գյուղատնտեսական հանրագիտարանից», որի նյութերը թողարկված են՝ Քրիեյթիվ Քոմմոնս Նշում-Համանման տարածում 3.0 (Creative Commons BY-SA 3.0) թույլատրագրի ներքո։ |
Քաղաքական պաստառ, որում ոսկեդրամը ներկայացվում է որպես բարեկեցության հիմք
**Ապրանքային ֆետիշիզմ**, ապրանքներին գերբնական հատկությունների վերագրում, արտադրության միջոցների մասնավոր սեփականության վրա հիմնված ապրանքային տնտեսության արտադրական հարաբերությունների իրայնացում։ Տարերային ապրանքային արտադրության պայմաններում ապրանք արտադրող աշխատանքը անմիջաբար հանդես է գալիս որպես մասնավոր աշխատանք, որի հասարակական բնույթը դրսևորվում է շուկայում՝ ապրանքների փոխանակման ժամանակ։

Ապրանքարտադրողների հասարակական կապերն իրականացվում են ապրանքների փոխանակման միջոցով և առերևույթ արտահայտվում են որպես ապրանքների հարաբերություն, որ թվում է թե բխում է դրանց բնական հատկություններից։ Ուստի և մարդկանց հասարակական հարաբերությունները նրանց աչքում ընդունում են իրերի հարաբերության ֆանտաստիկ ձև։ Ապրանքներին, որպես փոխանակային արժեքների, վերագրվում են ապրանքատերերի վրա իշխելու գերբնական հատկություններ։ Պահանջարկի ու առաջարկի ազդեցությամբ ապրանքագները շարունակ փոփոխվում են, որի հետևանքով էլ ոմանք հարստանում են, մյուսները՝ քայքայվում։ Ֆետիշիզմը տարածվում է նաև փողի վրա։ Փողով ցանկացած ապրանք ձեռք բերելու հնարավորությունը դրսևորվում է որպես ոսկու և արծաթի բնական հատկություն։ Մինչդեռ փողի իշխանությունը տարերային տնտեսության հասարակական հարաբերությունների գերիշխանությունն է մարդկանց նկատմամբ։

Ապրանքային ֆետիշիզմը իր ամենաբարձր զարգացմանն է հասնում կապիտալի ֆետիշացումով, կապիտալին վերագրվում է ինքնաճման բնական հատկություն

Ապրանքային ֆետիշիզմի էության մասին խոսել է Կարլ Մարքսն իր «Կապիտալ» աշխատության մեջ։

Գրականություն
-------------

* Մարքս Կ. Կապիտալ, հ. 1, Ե. 1954, գլուխ 1

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Մեծ կատալոնական |
|  |
| Չափորոշչային վերահսկողություն | Microsoft: 2780087599 |

 |

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 1, էջ 515)։*  |
**Աստրիդ Յակոբսեն** (անգլ.՝ Astrid Uhrenholdt Jacobsen, հունվարի 22, 1987(1987-01-22), Տրոնհեյմ, Նորվեգիա), նորվեգացի դահուկավազորդ։ Աշխարհի եռակի չեմպիոն, Աշխարհի գավաթի փուլերի հաղթող։

Կարիերա
-------

### Մինչև 2006/2007 մրցաշրջան

2006/2007 մրցաշրջանից առաջ Յակոբսենը մրցել էր Աշխարհի գավաթի հինգ խաղարկությունում՝ երեք սպրինտ մրցավազք և երկու հետապնդում վազք։ 2004/2005 մրցաշրջանում՝ մեկ սպրինտ Դրամմենում, մնացածը` 2005/2006 մրցաշրջանի վերջում։ Չինաստանի Չանչուն քաղաքում կայացած ազատ ոճի ըմբշամարտի մրցաշարում նրա լավագույն արդյունքն էր 10-րդ տեղը։ Դրամմենի (2005/2006) քառորդ եզրափակիչում դասական սպրինտում ավարտել է 17-րդ։ 2005/2006 մրցաշրջանն ավարտել է 64-րդ տեղում և սպրինտում՝ 35-րդ տեղում` հավաքելով 40 միավոր։

2004/2005 թվականներին Աստրիդ Յակոբսենը հանդես է եկել աշխարհի երկու պատանեկան առաջնությունում Ռովանիեմիում՝ սպրինտում արժանանալով արծաթե մեդալի։ Այնուհետև, Սլովենիայի Քրան քաղաքում 2005/2006 առաջնությունում Յակոբսենը նվաճել է 2 ոսկե մեդալ։ Առաջինը սպրինտից, երկրորդ ոսկե մեդալը 5 կմ դասական ոճի վազքից՝ հաղթելով 13:57.9, 18.4 վայրկյան և առաջ անցնելով Էվա Նիվտովայից և 32.7 վայրկյան՝ առաջ անցնելով Կառլոտ Կալայից։ Երկու օր անց նա նաև մրցել է հետապնդման վազքում՝ ավարտելով 35-րդ տեղում 31:26.7, 2:14.5:

Յակոբսենը մասնակցել է երկու սկանդինավյան գավաթների մրցումներին (2005/2006)՝ հետապնդում և սպրինտ և դարձել հաջորդաբար հինգերորդը և ութերորդը։ Յակոբսենն ունի մեկ ազգային առաջնության մեդալ՝ արծաթե, որը նա նվաճել է 2005 թվականի հունվարին։ Որակավորման փուլում նա դարձել է երրորդը՝ պարտվելով Մարիթ Բյորգենին և առաջ անցնելով Էլլա Գյոմլեից, ով երրորդ տեղում էր։

Ծանոթագրություններ
------------------

1. 1 2 3  FIS database
2. ↑  Athlete : JACOBSEN Astrid Uhrenholdt
3. ↑   Archived 2007-09-30 at the Wayback Machine. World Cup history
4. ↑   2005/06 World Cup standings
5. ↑  FIS-Ski – resultats
6. ↑   1st JWC Gold
7. ↑   1st Gold qualifying time
8. ↑   Pursuit JWC
9. ↑   Archived 2007-09-30 at the Wayback Machine. Scandinavian Cup results
10. ↑   National Championship results


|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | FIS (դահուկներով մրցավազք) · Olympic Channel · World Athletics · ՄՕԿ · Internet Movie Database |
|  |
| Բառարաններ և հանրագիտարաններ | Մեծ նորվեգական |

 |
**Ապօրինի շինարարություն** (անգլ.՝ Illegal construction, հայտնի է նաև որպես **ինքնակամ շինարարություն** կամ **անօրինական շինարարություն**), առանց անհրաժեշտ օրինական շինարարական թույլատվության (en)) շինարարական աշխատանքներ և դրանց արդյունքը։ Շինհրապարակներում և պատրաստ կառուցներում հնարավոր տեխնիկական վտանգներից բացի ապօրինի շինարարությունը կարող է հանդիսանալ բնապահպանական լուրջ խախտում, երբ աշխատանքները տարվում են պահպանվող տարածքներում, օրինակ՝ արգելոցներում։ Ապօրինի շինությունը կարող է ունենալ նաև լուրջ քաղաքական հետևանքներ, երբ այն կիրառվում է որպես հողերի զավթում կամ այլոց տարածքների ապօրինի բնակեցում (տես՝ Միջազգային իրավունքը և իսրայելական բնակավայրրերը (en)):

Ապօրինի շինարարությունը կարող է լինել ուրբանիզացիայի, գերբնակվածության, անօթևանության և աղքատության համադրություն, և այդ դեպքում արդյունքն են լինելու ծավալվող հետնախորշերը և կեղծ քաղաքները։ Մյուս կողմից, ապօրինի շինարարությունը կարող է պայմանավորված լինել արժեքավոր անշարժ գույքի հետ սպեկուլյացիայով և դրա շահագործմամբ։ Զանգվածային տուրիզմի համար կացարանների (հյուրատներ և այլն) պահանջարկը նման շահարկումների տեսանելի շարժառիթներից է։ Նմանատիպ շարժառիթներ կարող ունենալ նոր հողատարածքներում խոշոր առևտրի կենտրոնների կամ նման օբյեկտների ապօրինի շինարարությունը։

Նույնիսկ գործող շինթույլատվությամբ շինարարությունը կարող լինել կաշառակերության արդյունք, ուստի՝ ապօրինի։

Որոշ դեպքերում պետության կողմից ապօրինի են հայտարարվում օրինական կամ «հանդուրժելի» բնակավայրերը և/կամ առանձին շինությունները՝ ավելի շահութաբեր ներդրումներ կատարելու համար հողատարածք ազատելու կամ քաղաքական դեմոնստրացիայի (տես, օրիինակ, Մուրամբաթսվինա գործողություն (en)) նպատակով, երբեմն էլ այդ ամենը կատարվում է բարեկարգման պատրվակով։

Հայաստանում
-----------

Հայաստանում ապօրինի շինությունները համատարած են։ Համաձայն Կադաստրի կոմիտեի ղեկավար Սուրեն Թովմասյանի 2022 թվականի դրությամբ Հայաստանում նախնական տվյալներով առկա է 24 000 ինքնակամ շինություն։

|  |
| --- |
| Ապօրինի շինություններ Երևանում |
| 

|  |
| --- |
| Ավետիք Իսահակյան փողոց, 18Ա

 |
| Ավետիք Իսահակյան փողոց, 18Ա

  |

|  |
| --- |
| Խաչատուր Աբովյան փողոց, 37

 |
| Խաչատուր Աբովյան փողոց, 37

  |

|  |
| --- |
| Իսահակյան թաղամաս, 5

 |
| Իսահակյան թաղամաս, 5

  |

|  |
| --- |
| Հին Երևանցու փողոց, 47Ա

 |
| Հին Երևանցու փողոց, 47Ա

  |

|  |
| --- |
| Մաշտոցի պողոտա, 24

 |
| Մաշտոցի պողոտա, 24

  |

|  |
| --- |
| Թումանյան փողոց, 15

 |
| Թումանյան փողոց, 15

  |

|  |
| --- |
| Պուշկին փողոց, 35

 |
| Պուշկին փողոց, 35

  |

|  |
| --- |
| Մաշտոցի պողոտա, 38

 |
| Մաշտոցի պողոտա, 38

  |

|  |
| --- |
| Արշակունյաց պողոտա, 44/1

 |
| Արշակունյաց պողոտա, 44/1

  |

|  |
| --- |
| Թամրուչի փողոց, 6

 |
| Թամրուչի փողոց, 6

  |

|  |
| --- |
| Աբովյան փողոց, 33

 |
| Աբովյան փողոց, 33

  |

|  |
| --- |
| Ֆուչիկի փողոց, 26/1

 |
| Ֆուչիկի փողոց, 26/1

  |

|  |
| --- |
| Դավթաշեն, 4-րդ թաղամաս, 17

 |
| Դավթաշեն, 4-րդ թաղամաս, 17

  |

|  |
| --- |
| Թումանյան թաղամաս, 12/2

 |
| Թումանյան թաղամաս, 12/2

  |

 |

Ծանոթագրություններ
------------------

1. ↑  Քաղաքապետարանի պայքարն ապօրինի կառուցապատողների դեմ․ ապամոնտաժման ծավալները վերջին տարիներին
2. ↑  ՀՀ-ում հաշվառվել է շուրջ 24 հազար ինքնակամ կառույց. Սուրեն Թովմասյան